ข้อใดไม่ใช่ไอเดียต่อยอดเงินจากการขาย LTF
1. เริ่มต้นวางแผนและกำหนดเป้าหมายการลงทุน ปรับสัดส่วนพอร์ตให้เข้ากับสถานการณ์ตลาดปัจจุบันมากขึ้น
2. ให้รางวัลชีวิตด้วยการซื้อของหรือท่องเที่ยว
3. ลดภาระหนี้บ้าน ด้วยการโปะหรือปิดบ้าน
4. วางแผนประหยัดภาษีต่อด้วยการ DCA กองทุน SSF-RMF
5. ใช้เงินต่อเงินกับการเล่นพนันต่างๆ
ข้อที่ถูกต้องได้แก่ 5.  เนื่องจาก ไอเดียต่อยอดเงินที่ได้จากการขาย LTF ได้แก่  

1. ให้รางวัลชีวิตตัวเอง ทำงานหนักมาทั้งปี เจอเรื่องเหนื่อย ๆ มาก็เยอะ ให้รางวัลตัวเองด้วยการชอปปิ้ง ซื้อของที่อยากได้สักชิ้น หาร้านอร่อยไปนั่งกิน หรือเดินทางไปเที่ยวผ่อนคลา แค่นี้ก็เป็นการชาร์จแบตให้ตัวเองพร้อมสู้ต่อในวันข้างหน้าแล้ว แต่ก็ต้องระวังการใช้เงินเกินตัว เพราะหากใช้เกินตัวจากการให้รางวัลชีวิตจะเป็นการสร้างหนี้สินให้ชีวิตแทน

2. ลดภาระหนี้บ้าน ดอกเบี้ยบ้านมีแนวโน้มสูงขึ้นเรื่อย ๆ ใครที่ยังมีภาระหนี้บ้าน หรือกู้ซื้อคอนโด ซื้อรถไว้ อาจจะแบ่งเงินที่ได้จากการขาย LTF มาส่วนหนึ่งเพื่อมาโปะเพิ่ม ก็จะช่วยลดเงินต้นและดอกเบี้ยไปได้เช่นกัน แถมเป็นการสร้างวินัยทางการเงินอีกอย่างด้วย

3. วางแผนประหยัดภาษีต่อด้วยการ DCA กองทุน SSF-RMF บางคนยังคงต้องการสิทธิประโยชน์ในการลดหย่อนภาษีอยู่ก็สามารถนำมาซื้อกองทุน SSF หรือ RMF เพื่อรับประโยชน์ทางภาษีต่อได้ ทั้งนี้ก่อนเลือกซื้อ SSF หรือ RMF แนะนำดูเงื่อนไขให้ดีกว่าแบบไหนเหมาะกับเรามากที่สุดเพื่อผลประโยชน์ทางภาษีของเราในอนาคต

4. เริ่มต้นวางแผนและกำหนดเป้าหมายการลงทุน ตอนที่ลงทุน LTF บางคนอาจจะมีวัตถุประสงค์แค่ต้องการนำไปลดหย่อนภาษีแต่ยังไม่ได้วางแผนและกำหนดเป้าหมายการลงทุนอย่างจริงจัง ก็ให้ถือโอกาสนี้เอาเงินที่ได้จากการขาย LTF เริ่มต้นวางแผนการลงทุนไปเลย เลือกลงทุนในสินทรัพย์ที่เหมาะสมกับความเสี่ยงและเป้าหมายของเราเพื่อให้เงินของเรางอกเงยไปได้เรื่อย ๆ

5. ปรับสัดส่วนพอร์ตการลงทุนใหม่ สำหรับคนที่มีพอร์ตการลงทุนอยู่แล้วอาจจะเอาเงินที่ได้จากการขาย LTF มาปรับสัดส่วนพอร์ตให้เข้ากับสถานการณ์ตลาดปัจจุบันมากขึ้น กระจายการลงทุนไปยังต่างประเทศบ้าง หรือพอร์ตใครที่มีแต่สินทรัพย์เสี่ยงสูงก็ควรกระจายลงทุนในสินทรัพย์เสี่ยงต่ำด้วย พอร์ตการลงทุนของเราจะได้มีความสมดุลมากขึ้น
ความรู้ทางการเงิน